HR
16.6.2023.
Službeni list Europske unije
L 155/19
PROVEDBENA UREDBA KOMISIJE (EU) 2023/1171 od 15. lipnja 2023.
o izmjeni provedbenih uredbi Komisije (EU) 2018/982 i (EU) 2021/2097 u pogledu kombinirane uporabe pripravka benzojeve kiseline, kalcijeva formata i fumarne kiseline s drugim dodacima koji sadržavaju benzojevu kiselinu, mravlju kiselinu, fumarnu kiselinu i njihove izvore ili soli (nositelj odobrenja Novus Europe NV) (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br.
1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
budući da:
(1)
Provedbenim uredbama Komisije (EU) 2018/982 (2) i (EU) 2021/2097 (3) na razdoblje od deset godina odobrena je uporaba pripravka benzojeve kiseline, kalcijeva formata i fumarne kiseline kao dodatka hrani za piliće za tov, piliće uzgajane za nesenje, purane za tov i purane uzgajane za rasplod.
(2)
U prilozima provedbenim uredbama (EU) 2018/982 i (EU) 2021/2097 u njihovu odgovarajućem stupcu „ostale odredbe” utvrđeno je da se dodatak ne smije upotrebljavati s drugim izvorima benzojeve kiseline ili benzoata, kalcijeva formata, formata i fumarne kiseline.
Time se sprečava prekoračenje maksimalne doze korištenjem drugih dodataka koji sadržavaju te tvari ili njihove izvore.
(3)
To je ograničenje opravdano za benzojevu kiselinu i benzoate jer dodatak sadržava visoku količinu benzojeve kiseline u svojem sastavu, ali nije opravdano za druge tvari, kalcijev format, formate i fumarnu kiselinu jer dodatak sadržava vrlo niske količine kalcijeva formata i fumarne kiseline.
Kako bi se osigurala proporcionalnost, zabrana kombiniranja s drugim dodacima trebala bi se primjenjivati samo na druge dodatke koji sadržavaju benzojevu kiselinu i benzoate.
Trebalo bi dopustiti kombinaciju tog dodatka s drugim dodacima koji sadržavaju mravlju kiselinu, formate, fumarnu kiselinu i fumarate pod uvjetom da mravlja kiselina ne prelazi količinu od 10 000 mg/kg, a fumarna kiselina količinu od 20 000 mg/kg u potpunoj krmnoj smjesi za piliće za tov, piliće uzgajane za nesenje, purane za tov i purane uzgajane za rasplod.
Te se količine ne smiju premašiti ni ako dodatak sadržava soli mravlje i fumarne kiseline.
(4)
Formati (soli mravlje kiseline) su izvori mravlje kiseline, a fumarati (soli fumarne kiseline) su izvori fumarne kiseline.
Potrebno je uskladiti postojeća odobrenja kako bi se osiguralo da se ne prekorače najveće dopuštene količine tih kiselina i svih mogućih izvora tih kiselina (soli tih kiselina).
U Provedbenoj uredbi (EU) 2018/982 ograničenje u stupcu „ostale odredbe” odnosi se na uporabu pripravka s drugim dodacima koji sadržavaju izvore kalcijeva formata, formata i fumarne kiseline.
Budući da je kalcijev format već uključen u izraz „format” (soli mravlje kiseline), a mogu postojati i drugi formati koji mogu biti izvor mravlje kiseline, novo ograničenje trebalo bi se primjenjivati na formate općenito.
Osim toga, ograničenje bi se trebalo primjenjivati na fumarnu kiselinu i fumarate jer i fumarati mogu biti izvor fumarne kiseline.
U Provedbenoj uredbi (EU) 2021/2097 ograničenje u stupcu „ostale
(1) SL L 268, 18.10.2003., str. 29. (2) Provedbena uredba Komisije (EU) 2018/982 оd 11. srpnja 2018. o odobrenju pripravka benzojeve kiseline, kalcijeva formata i fumarne kiseline kao dodatka hrani za piliće za tov i piliće uzgajane za nesenje (nositelj odobrenja Novus Europe NV) (SL L 176, 12.7.2018., str. 13.).
(3) Provedbena uredba Komisije (EU) 2021/2097 оd 29. studenoga 2021. o odobrenju pripravka benzojeve kiseline, kalcijeva formata i fumarne kiseline kao dodatka hrani za purane za tov i purane koji se uzgajaju za rasplod (nositelj odobrenja: Novus Europe NV) (SL L 427, 30.11.2021., str. 190.).